Marie Adelaide Belloc Lowndes

Marie Adelaide Lowndes, ezkondu aurretik Marie Adelaide Belloc Rayner-Parkes (Marylebone, Londres, Ingalaterra, 1868ko abuztuaren 5a - Everley Cross, Hampshire, Ingalaterra, 1947ko azaroaren 14a) nobelagile ingeles emankorra izan zen. Profesionalki 1904tik hil zen arte aktibo egon zen, eta literatura-ospea lortu zuen gertaera zirraragarriak interes psikologikoko gaiekin konbinatzeagatik. Bere eleberri ezagunena, The Lodger (1913), Jack Tripa-ateratzailearen hilketetan oinarritua, bost aldiz eraman dute zinemara; lehen bertsio zinematografikoa Alfred Hitchcock The Lodgerren film mutua izan zen: A Story of the London Fog (1927). Bere beste eleberrietako bat, Letty Lynton (1931), Joan Crawford protagonista zuen 1932ko izen bereko filmaren oinarria izan zen.

Biografia 
Marylebonen jaio zen, Londresen, eta La Celle-Saint-Cloud-en, Frantzian, hazi zen. Gurasoak Louis Belloc abokatu frantsesa eta Bessie Parkes feminista ingelesaren alaba nagusia izan zen. Neba gazteena Joseph Hilaire Belloc idazle, historialaria eta politikaria izan zen. Aitaren aldeko aitona pintore frantsesa Jean-Hilaire Belloc eta amaren aldeko birraitona, Joseph Priestley zientzialaria. 1896an Frederic Sawrey Lowndesekin ezkondu zen.

Bere lehen eleberria, The Heart of Penelope, 1904an argitaratu zen. Handik aurrera urteko, eleberri bat, memoriak edo antzerki-lanak argitaratu zituen 1946 arte.

I, too, Have Lived in Arcadia 1942an argitaratutako elaberrian, Belloc Lowndesek bere amaren bizitzaren historia kontatu zuen, familia-gutun zaharretan eta Frantziako lehen urteetako oroitzapenetan oinarrituta. 

Bere nobela ezagunena The Lodger da, 1913an argitaratua. Jack Tripa-ateratzailearen hilketetan oinarrituta dago, eta Londresko familia bati buruzkoa da. Haren maizterra "Mendekatzailea" izeneko hiltzaile misteriotsua dela uste du. Eleberria bost aldiz eraman dute zinemara. Lehena 1927an  Alfred Hitchcockek zuzendutako The Lodger: A Story of the London Fog, film mutua izan zen, eta ondoren 1932an Maurice Elveyren bertsioa, 1944an John Brahmena, 1953an Man in the Attic, eta berriena, 2009an David Ondaatjerena.

1947ko azaroaren 14an hil zen bere  Iddesleigh kondesa eta alaba nagusiaren etxean (hirugarren Earl-aren emaztea), Eversley Crossen (Hampshire). Frantzian lurperatu zuten, gaztaroak pasatu zituen La Celle-Saint-Cloud herrian, Versaillesetik gertu.

Lanak

Erreferentziak

Kanpo estekak 

Londrestarrak
Emakume idazleak